Hajde da pričamo o manijama.
Počnimo sa manijom za Bitlsima.
Histerični tinejdžeri,
plakanje, vrištanje, urnebes.
Manija za sportovima.
Zaglušujuća buka mase.
Sve radi jedne ideje. Smestiti loptu u mrežu.
Okej, manija za religijom.
Imamo ushićenje. Imamo jecanje.
Imamo vizije.
Manije mogu biti dobre.
Manije mogu biti uznemirujuće.
Manije mogu biti i smrtonosne.
Svet je dobio novu maniju.
Maniju za učenjem engleskog jezika.
Poslušajte kako kineski učenici vežbaju svoj izgovor engleskog
tako što ga uzvikuju.
Učitelj: ...promeniti svoj život!
Učenici: Ja ću promeniti svoj život.
Učitelj: Ne želim da izneverim svoje roditelje.
Učenici: Ne želim da izneverim svoje roditelje.
Učitelj: Ne želim da izneverim svoju zemlju.
Učenici: Ne želim da izneverim svoju zemlju.
Učitelj: Najbitnije... Učenici: Najbitnije...
Učitelj: Ne želim da izneverim sebe.
Učenici: Ne želim da izneverim sebe.
Džej Voker: Koliko ljudi na svetu uči engleski jezik?
Dve milijarde.
Učenici: Majica. Haljina.
Džej Voker: U Latinoamerici,
u Indiji, u jugoistočnoj Aziji,
i ponajviše u Kini.
Da ste kineski učenik
po zakonu biste počeli učenje engleskog u trećem razredu.
Zbog toga će ove godine
Kina postati zemlja sa najviše govornika engleskog jezika na svetu.
(Smeh)
Zbog čega baš engleski jezik? Jednom rečju - prilika.
Prilika za bolji život, posao,
biti u stanju da platite školovanje, ili da se hranite kvalitetnije.
Zamislite učenicu koja polaže obiman test tri puna dana.
Njen rezultat na tom jednom testu
bukvalno određuje njenu budućnost.
Ona uči 12 sati dnevno
pune tri godine kao pripremu za njega.
25% ocene
se bazira ne znanju engleskog jezika.
Ime testa je "Gaokao" i 80 miliona kineskih srednjoškolaca
je već polagalo ovaj iscrpljujući test.
Snagu volje koja ide uz učenje engleskog
je gotovo nemoguće zamisliti. Osim ako ste prisustvovali času.
Učitelj: Perfektan! Učenici: Perfektan!
Učitelj: Želim da govorim perfektan engleski.
Učenici: Želim da govorim perfektan engleski.
Učitelj: Želim da govorim... Učenici: Želim da govorim...
Učitelj: perfektan engleski. Učenici: perfektan engleski.
Učitelj: Želim da promenim svoj život!
Učenici: Želim da promenim svoj život!
Džej Voker: Dakle, da li je manija za engleskim dobra ili loša?
Da li engleski jezik predstavlja cunami koji će "sprati"
ostale jezike? Malo verovatno.
Engleski je drugi jezik sveta.
Vaš maternji jezik je vaš život.
Ali sa znanjem engleskog možete postati deo šire komunikacije.
Globalni razgovor o globalnim problemima,
kao što su klimatske promene ili siromaštvo,
ili glad ili bolesti.
Svet ima i druge univerzalne jezike.
Matematika je jezik prirodnih nauka.
Muzika je jezik emocija.
A sada engleski postaje jezik rešavanja problema.
Ne zato što ga Amerika "gura",
već zato što ga ostatak sveta "vuče".
Manija za engleskim je prelomna tačka,
kao svojevremeno početak korišćenja elektriciteta u gradovima
ili pad Berlinskog zida.
Engleski jezik predstavlja nadu
u bolje sutra.
Budućnost u kojoj svet ima zajednički jezik
kojim rešava svakodnevne probleme.
Hvala vam puno.
(Aplauz)